Nizsky tlak
Dobry den, posledny tyzden ma boli hlava kazdy den, nie v kuse, pijem dostatok aj pohyb mam. Tlak ked som si zmerala mala som 61 na 81. Posledny tyzden som zacala brat omega 3 a dva tyzdne drzim stravu s prisunom energie 7000kj.Neviem si predstavit co urobit alebo co mi chyba ked mam tak nizky tlak.
Dobrý deň,
ďakujeme za Vašu otázku.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach.
Príčiny nízkeho tlaku nie sú presne dané. Môže ho spôsobiť dehydratácia, konzumácia alkoholu, nedostatok vitamínov a minerálov, nedostatočný pohyb a slabá fyzická kondícia, úpal, vyčerpanosť, stres, nedostatočná funkcia štítnej žľazy, diabetes, dilatácia ciev a iné.
Na zvýšenie tlaku sa ako preventívne opatrenia odporúča zmena životosprávy, dostatočný príjem tekutín, prípadne minerálnych vôd obohatených o sodík. Odporúča sa viac soliť, prijímať vitamíny a minerálne látky. Vhodné je častejšie prijímať menšie porcie jedla, pretože veľká porcia jedla naraz, môže taktiež znížiť tlak. Pomôcť môžu nápoje s obsahom kofeínu ako káva, zelený čaj.
Funkciu obehového systému podporuje aj striedavá studená a teplá sprcha.
Ak ani režimové opatrenia nepomôžu, odporúčam tento problém riešiť s ošetrujúcim lekárom, ktorý určí ďaľší postup.
Prajem pekný zvyšok dňa.
S pozdravom
PharmDr. Veronika Kiabová